

**Бір жолғы талондардың бағасын белгілеу туралы**

***Күшін жойған***

Қостанай облысы Арқалық қаласы мәслихатының 2009 жылғы 21 шілдедегі № 179 шешімі. Қостанай облысы Арқалық қаласының Әділет басқармасында 2009 жылғы 6 тамызда № 9-3-112 тіркелді. Күші жойылды - Қостанай облысы Арқалық қаласы мәслихатының 2013 жылғы 14 ақпандағы № 85 шешімімен

      Ескерту. Күші жойылды - Қостанай облысы Арқалық қаласы мәслихатының 14.02.2013 № 85 шешімімен.

      Қазақстан Республикасының 2008 жылғы 10 желтоқсандағы "Салық және бюджетке төленетін басқа да міндетті төлемдер туралы" (Салық кодексі) Қазақстан Республикасының кодексін қолданысқа енгізу туралы" Заңының 36-бабына сәйкес Арқалық қалалық мәслихаты **ШЕШТІ**:  
      1. Қызметі дүркін-дүркін сипатындағы Қазақстан Республикасының азаматтары мен оралмандар үшін бір жолғы талондардың бағасы 1-қосымшаға сәйкес белгіленсін.  
      Ескерту. 1-тармаққа өзгерту енгізілді - Қостанай облысы Арқалық қалалық мәслихатының 2010.10.22 № 290 (алғашқы ресми жарияланған күнінен кейiн күнтiзбелiк он күн өткен соң қолданысқа енедi) шешімімен.  
      2. Базар аумағындағы дүңгіршектердегі, стационарлық үй-жайлардағы (оқшауланған блоктардағы) сауданы қоспағанда, базарларда тауарлар өткізу, жұмыстар орындау, қызметтер көрсету жөніндегі қызметтерді жүзеге асыратын Қазақстан Республикасының азаматтары мен оралмандар, дара кәсіпкерлер мен заңды тұлғаларға біржолғы талондардың бағасы 2-қосымшаға сәйкес белгіленсін.  
      Ескерту. 2-тармаққа өзгерту енгізілді - Қостанай облысы Арқалық қалалық мәслихатының 2010.10.22 № 290 (алғашқы ресми жарияланған күнінен кейiн күнтiзбелiк он күн өткен соң қолданысқа енедi) шешімімен.  
      3. Осы шешім алғаш ресми жарияланғаннан кейiн күнтiзбелiк он күн өткен соң қолданысқа енгiзiледi.

*Арқалық қалалық мәслихатының*   
*кезекті ІХ сессиясының*   
*төрағасы                                   А. Мұқанов*

*Арқалық қалалық мәслихатының*   
*хатшысы                                    Қ. Ағуанов*

*КЕЛІСІЛДІ:*

*"Қазақстан Республикасы қаржы*   
*Министрлігінің салық комитеті*   
*Қостанай облысы бойынша салық*   
*Департаментінің Арқалық қаласы*   
*бойынша салық басқармасы"*   
*мемлекеттiк мекемесi бастығының*  
*міндетін атқарушысы*  
*\_\_\_\_\_\_\_\_\_\_\_\_\_\_\_\_ З. Кабенова*  
*2009 жыл "24" шілдедегі*

*"Арқалық қаласы әкімдігінің*   
*қаржы бөлімі" мемлекеттік*   
*мекемесінің бастығы*   
*\_\_\_\_\_\_\_\_\_\_\_\_ А. Мұхамбетжанова*  
*2009 жыл "24" шілдедегі*

Мәслихаттың            
2009 жылғы 21 шілдедегі     
№ 179 шешіміне 1-қосымша

**Қызметі дүркін-дүркін сипатындағы**  
**Қазақстан Республикасының азаматтары мен**  
**оралмандар үшін бір жолғы талондардың бағасы**

      Ескерту. 1-қосымшаға өзгерту енгізілді - Қостанай облысы Арқалық қалалық мәслихатының 2010.10.22 № 290 (алғашқы ресми жарияланған күнінен кейiн күнтiзбелiк он күн өткен соң қолданысқа енедi) шешімімен.

|  |  |  |
| --- | --- | --- |
| № | Қызмет түрі | Теңгедегі талондар құны |
| 1. | Өткізу (тұрақты орындарда жүзеге асырылатын қызметтен басқа): |  |
| 1) | Газет және журналдарды | 64 |
| 2) | Тұқым, сондай-ақ, отырғызылатын материал (екпелер, көшет) | 64 |
| 3) | Бақша дақылдарын | 64 |
| 4) | Саяжайларда және үй маңындағы учаскелерде өсірілген табиғи гүлдерді | 76 |
| 5) | Қосалқы ауыл шаруашылығы, бағбандық, бақшашылық және саяжай учаскелерінің өнімдерін | 38 |
| 6) | Құстар мен жануарлардың жемдерін | 191 |
| 7) | Орман жеміс – жидектері, саңырауқұлақ, бал, балық | 64 |
| 8) | Сыпыртқылар, сыпырғылар | 64 |
| 2. | Жер учаскелерін өңдеу жөніндегі жеке трактор иелерінің көрсететін қызметі | 318 |
| 3. | Үй жануарлары мен құстарын бағу | 102 |

Мәслихаттың           
2009 жылғы 21 шілдедегі     
№ 179 шешіміне 2-қосымша

**Базар аумағындағы дүңгіршектердегі, стационарлық**   
**үй-жайлардағы (оқшауланған блоктардағы) сауданы қоспағанда, базарларда тауарлар өткізу, жұмыстар орындау, қызметтер**   
**көрсету жөніндегі қызметтерді жүзеге асыратын**  
**Қазақстан Республикасының азаматтары мен оралмандар,**  
**дара кәсіпкерлер мен заңды тұлғаларға**   
**біржолғы талондардың бағасы**

      Ескерту. 2-қосымшаға өзгерту енгізілді - Қостанай облысы Арқалық қалалық мәслихатының 2010.10.22 № 290 (алғашқы ресми жарияланған күнінен кейiн күнтiзбелiк он күн өткен соң қолданысқа енедi) шешімімен.

|  |  |  |
| --- | --- | --- |
| № | Қызмет түрі | Теңгедегі талондар құны |
| 1 | Азық-түлік және азық-түлік емес тауарларды машинадан өткізу:  1) жүк көтергіші 2 тоннаға дейін  2) жүк көтергіші 2 тоннадан 5 тоннаға дейін  3) жүк көтергіші 5 тоннадан жоғары | 318  637  1273 |
| 2 | Азық-түлік тауарларын өткізу:  1) 4 шаршы метрге дейінгі сауда алаңынан өткізу  2) 4 шаршы метрден жоғары сауда алаңынан өткізу | 102  153 |
| 3 | Өнеркәсіп тауарларын өткізу:  1) 4 шаршы метрге дейінгі сауда алаңынан өткізу  2) 4 шаршы метрден жоғары сауда алаңынан өткізу | 115  191 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК